Қонуни Ҷумҳурии Тоҷикистон

Дар бораи ворид намудани тағйиру иловаҳо ба Кодекси андози Ҷумҳурии Тоҷикистон

ҚАРОРИ

Маҷлиси намояндагони Маҷлиси Олии Ҷумҳурии Тоҷикистон

**Оид ба қабул кардани Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси андози Ҷумҳурии Тоҷикистон»**

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси андози Ҷумҳурии Тоҷикистон» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш.Зуҳуров**

**ш.Душанбе, 17 октябри соли 2013 №1292**

ҚАРОРИ

Маҷлиси миллии Маҷлиси Олии Ҷумҳурии Тоҷикистон

**Оид ба Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси андози Ҷумҳурии Тоҷикистон»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси андози Ҷумҳурии Тоҷикистон»-ро баррасӣ намуда, **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси андози Ҷумҳурии Тоҷикистон» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон М.Убайдуллоев**

**ш.Душанбе, 16 декабри соли 2013 №600**

**Моддаи 1.** Ба Кодекси андози Ҷумҳурии Тоҷикистон (Ахбори Маҷлиси Олии Ҷумҳурии Тоҷикистон, с. 2012, №9, мод. 838) тағйиру иловаҳои зерин ворид карда шаванд:

1. Ба сархати дуюми қисми 1 моддаи 19 пас аз калимаҳои «қонунгузории андоз» калимаҳои «, аз ҷумла доир ба тартиб додани санади муқоисавӣ» илова карда шаванд.

2. Дар моддаи 29:

- дар қисми 7 калимаи «инфиродӣ» ба калимаҳои «инфиродии дар асоси шаҳодатнома фаъолияткунанда» иваз карда шавад;

- аз сархати якуми қисми 8 калимаҳои «соҳибкори инфиродӣ -» хориҷ карда шаванд.

3. Дар сархати якуми моддаи 56 калимаи «андозсупорандаро» ба калимаҳои «андозсупоранда ё рамзи сабаби ба ҳисоб гузоштанро» иваз карда шавад.

4. Ба сархати дуюми моддаи 78 пас аз калимаи «фавқулодда» калимаҳои «, ки пардохти қарзи андозро ғайриимкон менамоянд ва ҳолатҳои дигаре, ки Ҳукумати Ҷумҳурии Тоҷикистон муайян мекунад» илова карда шаванд.

5. Дар қисми 2 моддаи 93 калимаҳои «чунин маълумотро» ба калимаҳои «маълумотро оид ба андозсупоранда» иваз карда шаванд.

6. Дар сархати якуми қисми 2 моддаи 102 калимаҳои «шахсони ба иштирокчиёни Ҷанги Бузурги Ватанӣ баробаркардашуда» ба калимаҳои «иштирокчиёни Ҷанги Бузурги Ватанӣ ва шахсони ба онҳо баробаркардашуда» иваз карда шаванд.

7. Дар банди 8) моддаи 104:

- ба матни банд пас аз калимаҳои «Афзоиши арзиш» калимаҳои «аз фурӯш» илова карда шаванд;

- аз зербанди б) калимаи «фурӯши» хориҷ карда шавад.

8. Дар сархати чоруми қисми 6 моддаи 128, ном ва қисмҳои 1, 2 ва 4 моддаи 134, зербанди в) банди 1) моддаи 138 ва номи моддаи 170 калимаи «боркашонии» ба калимаҳои «ҳамлу нақли» иваз карда шавад.

9. Аз қисми 2 моддаи 156 калимаи «пардохтшуд» хориҷ карда шавад.

10. Ба қисми 1 моддаи 157 пас аз калимаҳои «ҳармоҳаро» ва «моҳи» мувофиқан калимаҳои «(ҳар семоҳаро)» ва «(семоҳаи)» илова карда шаванд.

11. Дар қисми 4 моддаи 169:

- ба сархати чорум пас аз калимаи «Номгӯи» калимаҳои «техникаи таъиноти кишоварзӣ,» илова карда шаванд;

- дар сархати ҳафтум калимаи «муҳим» ба калимаҳои «муҳими давлатӣ» иваз карда шавад;

- сархати даҳум бо мазмуни зайл илова карда шавад:

«- воридоти техникаи ҳарбӣ, агрегатҳои асосӣ, силоҳ, лавозимоти ҷангӣ ва дастгоҳҳои парвозкунандаи таъиноти мудофиавидошта, инчунин қисмҳои эҳтиётӣ ба онҳо;».

12. Аз қисми 2 моддаи 181 калимаҳои «истеҳсол ва (ё) фурӯши маҳсулоти» хориҷ карда шаванд.

13. Қисми 4 моддаи 195 хориҷ карда шавад.

14. Аз қисми 5 моддаи 214 калимаҳои «бе тарҳкунӣ» хориҷ карда шаванд.

15. Дар моддаи 216:

- дар қисми 2 калимаи «аксари» ба калимаҳои «баландтарини (бо назардошти коэффитсиенти минтақавии)» иваз карда шавад;

- аз қисми 3 калимаи «мустақилона» хориҷ карда шавад.

16. Дар моддаи 218:

- аз қисми 2 калимаҳои «, инчунин нисбат ба аъзои хоҷагии деҳқонӣ (фермерӣ) бе таъсис додани шахси ҳуқуқӣ» хориҷ карда шаванд;

- аз қисми 6 калимаҳои «ягонаи андоз аз даромад ва» хориҷ карда шуда ва калимаи «андозҳоро» ба калимаи «андозро» иваз карда шавад.

17. Ҷумлаи сеюми қисми 4 моддаи 268 хориҷ карда шавад.

18. Дар моддаи 275 калимаҳои «молу мулки ғайриманқул» ва калимаҳои «объектҳои молу мулки ғайриманқул» ба калимаҳои «объектҳои ғайриманқул» иваз карда шаванд.

19. Дар моддаи 279:

- дар қисми 1 калимаҳои «объекти молу мулки ғайриманқул» ва «танзимкунанда» мувофиқан ба калимаҳои «объектҳои ғайриманқул» ва «минтақавӣ» иваз карда шаванд;

- дар қисми 2:

- дар сархати якум калимаҳои «объектҳои молу мулки ғайриманқули» ва «истифодашавандаи» мувофиқан ба калимаҳои «объектҳои ғайриманқули» ва «истифодашаванда, инчунин биноҳои ёрирасони онҳо» иваз карда шаванд;

- дар сархати дуюм калимаҳои «объектҳои молу мулки ғайриманқули» ва «истифодашавандаи» мувофиқан ба калимаҳои «масоҳати боқимондаи объектҳои ғайриманқули» ва «истифодашаванда, инчунин биноҳои ёрирасони онҳо» иваз карда шаванд;

- дар сархати сеюм ва панҷум калимаҳои «объектҳои молу мулки ғайриманқули» ба калимаҳои «объектҳои ғайриманқули» иваз карда шаванд;

- дар сархати чорум ва шашум калимаҳои «объектҳои молу мулки ғайриманқули» ба калимаҳои «масоҳати боқимондаи объектҳои ғайриманқули» иваз карда шаванд;

- дар қисми 3 калимаҳои «объекти молу мулки» ба калимаи «объектҳои» иваз карда, аз гурӯҳҳои 5, 6 ва 7 ҷадвал калимаҳои «шаҳракҳо ва» ва «шаҳрак ва» хориҷ карда шаванд.

20. Дар номи параграфи 4 боби 41 калимаи «андоз» ба калимаи «андозҳо» иваз карда шавад.

21. Дар қисмҳои 2, 3, 4 ва 5 моддаи 280 калимаҳои «Андоз» ва «андоз» мувофиқан ба калимаҳои «Андозҳо» ва «андозҳо» иваз карда шаванд.

22. Дар қисми 7 моддаи 282 калимаҳои «ҳисоб кардан ҳисоб ва супоридани» ба калимаҳои «ҳисоб ва пардохти» иваз карда шаванд.

23. Дар моддаи 284:

- ҷумлаи дуюми қисми 3 хориҷ карда шавад;

- сархати дуюми қисми 4 дар таҳрири зайл ифода карда шавад:

«- аз пешниҳоди ҳисоботи андоз;».

24. Аз қисми 2 моддаи 288 калимаҳои «дар шакли муқаррарнамудаи мақоми ваколатдори давлатӣ» хориҷ карда шаванд.

25. Аз қисми 2 моддаи 289 калимаҳои «низоми умумии андозбандӣ ё» хориҷ карда шаванд.

26. Дар сархати якуми қисми 3 моддаи 291 калимаҳои «системаи соддакардашудаи андоз» ба калимаҳои «андози низоми соддакардашуда» иваз карда шаванд.

27. Дар қисми 1 моддаи 298 калимаҳои «барои низоми махсус андозбандии субъектҳои соҳибкории хурде» ба калимаҳои «низоми махсус барои андозбандии субъектҳое» иваз карда шаванд.

28. Дар моддаи 308:

- аз сархати нӯҳуми қисми 1 калимаҳои «барои гирифтани даромад» хориҷ карда шаванд;

- ҷумлаи дуюми қисми 7 хориҷ карда шавад.

29. Дар қисми 2 моддаи 309 калимаҳои «даромади дар ҳаҷми устувор гирифташуда, бо карат нисбат ба нишондиҳанда барои ҳисобҳо на камтар аз андозаи калонтарини пардохт барои патент» ба калимаҳои «даромад дар ҳаҷми устувор» иваз карда шаванд.

30. Дар қисми 2 моддаи 312 калимаи «муҳим» ба калимаҳои «муҳими давлатӣ» иваз карда шавад.

31. Дар қисми 11 моддаи 313 калимаи «азнавтаъсисдодашуда» ба калимаи «навтаъсис» иваз карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш.Душанбе, 28 декабри соли 2013 №1046**